पाएं अपने शहर की ताज़ा ख़बरें और फ्री ई-पेपरडाउनलोड करें
RJD सुप्रीमो लालू प्रसाद यादव दिल्ली के AIIMS से डिस्चार्ज हो चुके हैं। AIIMS से सीधे अपनी बड़ी बेटी राज्यसभा सांसद मीसा भारती के आवास पंडारा पार्क गए हैं। AIIMS में भी कोरोना मरीजों की संख्या लगातार बढ रही है। इसको देखते हुए परिवार के लोगों ने उन्हें मीसा भारती के सरकारी आवास में रखने का फैसला किया है। लालू को डिस्चार्ज करवाकर सीधे मीसा भारती के आवास ही ले जाया गया।
दैनिक भास्कर पहले ही बता दिया था कि लालू अभी रिहा होकर पटना नही आएंगे। वो दिल्ली में अपनी बड़ी बेटी के सरकारी आवास पर रहेंगे। परिवार के अनुसार लालू फिलहाल तब तक दिल्ली में रहेंगे जबतक कोरोना की दूसरी लहर खत्म नहीं हो जाती। अभी वो पटना नहीं आएंगे। पटना में उन्हें देखने की आस लगाए समर्थकों-प्रशंसकों को अभी और इंतजार करना होगा।
RJD प्रमुख को सबका शुभचिंतक बनना होगा
अस्वस्थ लालू की देखभाल कर रहीं राबड़ी
बताया जा रहा है कि RJD सुप्रीमो अभी भी पूरी तरह स्वस्थ नहीं हैं। पंडारा पार्क स्थित मीसा भारती के आवास पर लालू के साथ उनकी पत्नी व बिहार की पूर्व मुख्यमंत्री राबड़ी देवी भी रह रही हैं। राबड़ी देवी उस समय से दिल्ली में हैं, जब लालू AIIMS में भर्ती हुए थे। राबड़ी दिल्ली में रहकर पति की सेवा कर रही हैं।
रिलीज आर्डर की हार्ड कॉपी मिलने पर AIIMS ने किया डिस्चार्ज
रांची स्थित होटवार के बिरसा मुंडा जेल से 29 अप्रैल को लालू के रिहाई ऑर्डर की सॉफ्ट कॉपी गुरुवार को ही AIIMS को भेजी जा चुकी थी। लेकिन, AIIMS प्रशासन ने रिहाई के लिए हार्ड कॉपी मांगी थी। 30 अप्रैल को AIIMS प्रशासन को लालू यादव की रिलीज आर्डर की हार्ड कॉपी मिली। इसके बाद दिल्ली AIIMS ने लालू का रिलीज ऑर्डर जारी किया। CBI कोर्ट ने बेल बांड सहित जुर्माने की राशि जमा करने के बाद यह रिलीज ऑर्डर जारी किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn